मुकेश झा , जनकपुर, २४ अक्टूबर | जनकपुर अभी जोड़तोड़ से भारतीय राष्ट्रपति श्री प्रणव मुखर्जी का स्वागत करने के लिए लगा हुआ है। हर जनकपुर वासी में उत्साह है क्यों की जनकपुर भ्रमण करने वाले यह तीसरे राष्ट्रपति है। जनकपुर में जनता और प्रशासन एवम् कर्मचारियों द्वारा सफाई अभियान चल रही है साथ ही विभिन्न समितियाँ भी गठन हो रही है। सब लोग इस भ्रमण को भरतीय प्रधानमंत्री श्री नरेन्द्र मोदी जी के भ्रमण का पूरक भ्रमण मान रहे हैं। जनता का यह विश्वास है की राष्ट्रपति मुखर्जी का भ्रमण जनकपुर ही नहीं वल्कि समूचे मधेस के लिए लाभकारी रहेगा।